钦定古今图书集成/理学汇编/经籍典/第139卷 > 《汉韩婴诗外传三》 > 《常武三》
## 钦定古今图书集成/理学汇编/经籍典/第139卷 > 《汉韩婴诗外传三》 > 《常武三》

昔者赵简子薨而未葬，而中牟畔之。葬五日，襄子兴
师而次之，围未匝而城自坏者十丈，襄子击金而退
之。军吏谏曰：“君诛中牟之罪而城自坏者，是天助之
也。君曷为而退之？”襄子曰：“吾闻之于叔向曰：‘君子不
乘人于利，不厄人于险，使其城然后攻之’。”中牟闻其
义而请降，曰：“善哉，襄子之谓也！《诗》曰：‘王猷允塞，徐方
既来’。”